GiliGold/VAD_KnessetCorpus huggingface dataset:
אדיר ענבר: יש איזה תמחיר בשוק כל הזמן.
אדיר ענבר: השוק משתנה.
אדיר ענבר: השוק יורד, השוק עולה.
אדיר ענבר: זה נורא מורכב כמה להחזיר, לא להחזיר.
אדיר ענבר: מה זה בנק?
אדיר ענבר: אנחנו לא מדברים עם בנקים שמחזיקים את הכסף בכיס.
כרמל שאמה-הכהן: בנק מחזיר את הכסף עם ריבית והצמדה.
כרמל שאמה-הכהן: אתה מחזיר לו פחות כסף.
ניצן חרותי: הוא לא מחזיר.
אדיר ענבר: לא, להיפך.
אדיר ענבר: בבנק, השירות הוא שהוא נותן לך כסף, והוא מקבל על זה ריבית.
אדיר ענבר: עכשיו, אתה רוצה להפסיק את השירות המתמשך – זו לא אופציה.
אדיר ענבר: אתה רוצה להפסיק את השירות המתמשך, אז אתה מפסיק.
אדיר ענבר: פה, זו אופציה לצרוך שירות שעוד לא צרכתי אותו בכלל.
אדיר ענבר: הם רוצים להחזיר לי - - - אופציה.
ביתיה גוטל: רק כמה מילים לדברי האדון המכובד: ראשית, להציג את העסקה שהייתה קיימת כעסקה מאוזנת, שבה אף-אחד לא יכול להשתחרר, וזה ההסכם – זו הצגה מאוד מעוותת, מאחר וצד אחד היה יכול להעלות את דמי-האחזקה כרצונו, לשנות את תנאי המלון כרצונו.
ביתיה גוטל: רגע, בבקשה.
ביתיה גוטל: אדוני, אני הקשבתי.
ביתיה גוטל: וזו הצגה מעוותת.
ביתיה גוטל: זו הייתה עסקה לא הוגנת, ולדעתנו גם הפיתרון שהוצע אינו הוגן.
ביתיה גוטל: לענייננו, להצגה של העסקה החדשה כאופציה, היא משונה.
ביתיה גוטל: אני לא מכירה אף אופציה שאני משלמת דמי-אחזקה שנתיים עליה.
ביתיה גוטל: אני קונה זכות.
ביתיה גוטל: יש הבדל דרמטי בין זכות לאופציה: על זכות אפשר לוותר ולקבל את הכסף בחזרה, אולי בתשלום איזשהו קנס.
ביתיה גוטל: זה לא לקנות אופציה.
ביתיה גוטל: כשאני קונה אופציה, לקבל 3,000 שקל להנחה ברכב, כבודו, אני לא משלמת על דמי-אחזקה שנתיים על האופציה הזאת.
ביתיה גוטל: אני לא מכירה את זה, גם אם מימשתי וגם אם לא מימשתי – אני לא משלמת עליה דמי-אחזקה שנתיים.
קריאה: משפט אחד, אדוני, אם אפשר.
כרמל שאמה-הכהן: לא, לא, - - -
יואל חסון: אבל את נהנית עבור שירות.
יואל חסון: ברגע ששילמת - - -
ביתיה גוטל: אדוני, אני משלמת גם אם אני לא נהנית, וגם אם אני נהנית, וגם אם אני לא נהניתי.
ביתיה גוטל: והמלון השכיר את זה למישהו אחר, אני עדיין משלמת.
יואל חסון: מה זה "השכיר"?
ביתיה גוטל: ואם אני ארצה אני גם אשלם 5,000 שקל.
יואל חסון: בעתיד זה לא יהיה ככה, את מסכימה איתי.
רעות אושעיה: אבל זה לא נכון - - -
שחר עקה: זה לא מדויק.
יואל חסון: - - - שבעתיד זה יהיה ככה.
ביתיה גוטל: אני יודעת מה יהיה בעתיד.
יואל חסון: אתם לא תיתנו שזה יהיה בעתיד.
רעות אושעיה: את מדברת על הסכמים משנות התשעים - - -
יואל חסון: החוק פה לא נותן התייחסות לדמי-האחזקה.
כרמל שאמה-הכהן: מספיק עם הוויכוח.
שחר עקה: אתם כל הזמן נתפסים - - -
כרמל שאמה-הכהן: בדקה.
יואל חסון: דמי-האחזקה הם לא לא חוקיים, נכון?
יואל חסון: הם לגיטימיים.
ביתיה גוטל: אבל אם - - - שמי שלא משלם דמי-אחזקה, לא נהנה מהשירות, לא צריך לשלם דמי-אחזקה?
כרמל שאמה-הכהן: אבל מספיק.
יואל חסון: אם הוא הפר את העסקה, הוא לא.
אהוד פלג: אם יש לי דקה אני אגיד שני דברים: הדבר הראשון, דברים שנאמרו פה על האיזון בין שני צדדים, עם כוח כלכלי כמעט שווה, מזכיר לי את הפיל והעכבר שהולכים בדרך, והעכבר אומר לפיל: תראה כמה אבק אנחנו עושים.
אהוד פלג: אז זה האיזון.
אהוד פלג: זה האיזון.
אהוד פלג: עכשיו, אני רוצה לומר משהו על ללמוד מהעבר, ולא להגיע בעוד כמה שנים לאותו מקום שכל-כך הרבה זמן אנחנו הקדשנו לו בשבועות האחרונים.
אהוד פלג: אנחנו פה יוצרים, עם הסדרים לא מתאימים, את המקרים הסוציאליים ואת המסכנים שחבר הכנסת פרץ כל-כך דאג להם בהקשר הזה, לעתיד לבוא.
אהוד פלג: "קלאב הוטל" היא האחרונה שיכולה לבוא ולרחוץ בניקיון כפיה, על רקע ההתנהגות הכוחנית שלה שרמסה את ההגינות בהתנהלות מול הצרכנים; על רקע דמי-האחזקה שהיו כמו חתול בשק, ששינו לחלוטין את כדאיות העסקה בין צרכן שהובטח לו אל"ף, כולל שהובטח לו שברגע שהוא ירצה למכור יש מיליון קופצים ו"קלאב הוטל" תעזור לו, למצב שאליו הגענו.
אהוד פלג: זה הרקע שצריך להיות לנגד עיניכם.
אהוד פלג: ו"קלאב הוטל", עם הדיבורים המאוד יפים שלה, על-ידי הנציגים המאוד מיומנים שלה, לא צריכה פה להוליך שולל את הוועדה הזאת.
אהוד פלג: אחרת, נחזור לאותו מקום.
שחר עקה: יש פה נציגים חוץ מ"קלאב הוטל".
שחר עקה: ברשותכם, אני רוצה להגיד כמה מילים.
שחר עקה: אפשר כמה מילים, ברשותכם?
כרמל שאמה-הכהן: נציג של מי אתה?
כרמל שאמה-הכהן: של "פתאל".
כרמל שאמה-הכהן: לא רק "קלאב-הוטל".
כרמל שאמה-הכהן: דיברתם, גמרנו.
שחר עקה: לא דיברתי.
רעות אושעיה: סמנכ"ל כספים, ההיבט הכספי.
שחר עקה: אני רוצה להגיד רק שתי מילים: חוץ מהשוק של "קלאב-הוטל", יש עוד - - -
לאה ורון: חגי, שמך?
שחר עקה: שחר.
שחר עקה: שחר עקה, סמנכ"ל הכספים של "פתאל".
שחר עקה: חוץ מ"קלאב-הוטל" יש את "ישרוטל", יש את "פתאל", שמכרו.
שחר עקה: ואני חושב שהעסקאות שקשורות לבתי-המלון שלנו ושל "ישרוטל" הן לא בבית-משפט, כי זה לא אותן עסקאות.
שחר עקה: מה שאתם עושים פה, אתם הורגים שוק עתידי שחי ונושם בכל העולם.
שחר עקה: אנחנו גם עובדים באירופה.
שחר עקה: הדברים האלה עובדים בכל העולם, וככה מממנים בתי-מלון.
שחר עקה: המצב בארץ הוא שהיום לא בונים בתי-מלון, כי אין מימון.
שחר עקה: קשה מאוד.
שחר עקה: אני לא זוכר מתי בנו בפעם האחרונה בית-מלון בים-המלח או באילת.
שחר עקה: אין.
שחר עקה: אנחנו מתכננים לבנות מלון נוסף באמצעות אותן זכויות נופש.
שחר עקה: מה שאתם מתכננים כרגע לעשות זה פשוט לגדוע את הענף הזה, ולא ייבנו פה שום דבר יותר בשנים הקרובות.
שחר עקה: מה שאנחנו עושים עובד נהדר.
שחר עקה: אין בעיות.
שחר עקה: אני לא רואה סיבה, בגלל עסקאות אחרות, לשנות את כל העתיד של כל הענף הזה.
שחר עקה: זו נקודה ראשונה.
שחר עקה: נקודה שנייה: גם סוג האוכלוסייה שבאה וקנתה יחידות נופש לפני 20 שנה – אני הייתי אז סטודנט.
שחר עקה: אני זוכר, הביאו אותי לאיזה כנס.
שחר עקה: לא היה לי גרוש, וניסו למכור לי יחידה.
שחר עקה: היום זו לא אותה אוכלוסייה.
שחר עקה: כל אחד בא עם שני עורכי-דין.
שחר עקה: יש לו כסף.
שחר עקה: הם לא לוקחים משכנתאות בשביל זה.
שחר עקה: זה לא אותו סיפור בכלל.
שחר עקה: ואתם באים עוד פעם.
ניצן חרותי: ממה נפשך?
ניצן חרותי: אז הכול בסדר.
ניצן חרותי: אז אף-אחד לא - - -
רעות אושעיה: - - -
שחר עקה: לא הכול בסדר.
שחר עקה: אני אגיד לך מה יכול להיות לא בסדר: מחר יש טילים על אילת, יותר מהקצת שהיה באוגוסט.
שחר עקה: וכולם מחליטים, אילת לא טוב.
שחר עקה: עכשיו הם רוצים לבטל את העסקה.
שחר עקה: מה אני עושה?
שחר עקה: מה יש לי כסף על העץ?
שחר עקה: הכול בבלוקים.
שחר עקה: כמו שאמרו קודם, לפניי: שיבואו וייקחו את האסלות.
שחר עקה: זה לא בר-ביצוע בכלל.
אדיר ענבר: לא יהיה ענף בכלל.
שחר עקה: ולא יהיה ענף.
שחר עקה: זה פשוט לא הגיוני.
אמיר שפיצר: משפט אחד: ההצעה שעומדת על הפרק כרגע, מדברת על כך שתהיה זכות ביטול בעוד מספר שנים, ונושא ההשבה יהיה בהסכם שבין הצרכן לבין העוסק.
אמיר שפיצר: זאת אומרת, הם עדיין יכולים לקבוע כל סכום שהם רוצים בתור – עדיין יש להם את הזכות לקבוע בהסכם.
כרמל שאמה-הכהן: יש לנו עכשיו שתי אופציות, אני מבין, נכון?
יואל חסון: לא, קודם צריך להצביע על הרוויזיה - - -
יואל חסון: צריך להצביע על הרוויזיה שלך.
כרמל שאמה-הכהן: בלי הסכמה?
יואל חסון: לא, אם יש בכלל רוויזיה, צריך לאשר את הרוויזיה שלך.
כרמל שאמה-הכהן: יש רוויזיה.
כרמל שאמה-הכהן: אתה תומך ברוויזיה?
יואל חסון: תלוי - - -
כרמל שאמה-הכהן: אז מה אתה חושב, שאני בגן-ילדים?
כרמל שאמה-הכהן: באמת - - -
יואל חסון: אם הייתי חושב שאתה בגן-ילדים הייתי בא עם כדור.
יואל חסון: במשחק, כמובן.
יואל חסון: אבל בוא נגיע להסכמה.
יואל חסון: בוא נראה מה עושים עם הסיפור הזה.
כרמל שאמה-הכהן: יש שתי אופציות.
כרמל שאמה-הכהן: עם שתי האופציות אני יודע לחיות.
כרמל שאמה-הכהן: אם יש אנשים פה שחושבים שצריך עוד זמן ללמוד.
כרמל שאמה-הכהן: אני רואה כמה זה בוער בחברי הוועדה.
כרמל שאמה-הכהן: אני יכול גם לסיים את החקיקה היום, אין לי בעיה.
כרמל שאמה-הכהן: אבל מה שאתם רוצים.
כרמל שאמה-הכהן: אם מה שהיא הציעה מקובל, אני מוכן להתקדם.
יואל חסון: שהסעיף שאישרנו אתמול - - -
כרמל שאמה-הכהן: ואם לא, נתכנס במועד מאוחר יותר היום ונצביע.
יואל חסון: הסעיף שאישרנו היום בלי ההתייחסות להשבה?
כרמל שאמה-הכהן: מה שהיא הציגה.
כרמל שאמה-הכהן: שלדעתי, זאת טעות של הוועדה, אבל אני רק יושב-ראש הוועדה.
אתי בנדלר: זאת אומרת, אתה חושב שצריכים להתייחס להשבה אבל בדרך אחרת.
כרמל שאמה-הכהן: כן, לדעתי.
יואל חסון: הצלחת לייצר מנגנון להשבה?
יואל חסון: בוא נגיד שאנחנו הולכים למנגנון להשבה, איך נדע לייצר מנגנון של השבה עכשיו?
כרמל שאמה-הכהן: או שיש לך מקדם שחיקה שנתי.
כרמל שאמה-הכהן: או שאתה אומר:
כרמל שאמה-הכהן: חלק פרופורציונאלי פחות – כמו שאמרת בחדרי הכושר – אחוז מסוים, שאתה תקבע אותו.
כרמל שאמה-הכהן: סדרי-גודל.
יואל חסון: ומה עם האופציה?
כרמל שאמה-הכהן: זה לא מדע מדויק.
כרמל שאמה-הכהן: אין פה קרן לייזר שצריכה לגעת בדיוק בנקודה.
כרמל שאמה-הכהן: מספיק שאתה בתחום סביר – תאמין לי, זה בסדר.
יואל חסון: ומה עם האופציה שבכלל לא להתייחס לעתיד?
יואל חסון: אין דרך לדבר הזה?
קריאה: כבר שמעת - - -
כרמל שאמה-הכהן: זה כבר פלופ.
כרמל שאמה-הכהן: זה כבר מאחורינו.
יואל חסון: זה מאחורינו.
כרמל שאמה-הכהן: יש או את האופציה הזו, שהיא אופציה שלא מתאימה לוועדת הכלכלה – לאופי שלה ולהתנהלות שלה.
כרמל שאמה-הכהן: אבל אם נקלענו עכשיו ליום אחרון, אני יכול ללכת ולגייס עכשיו, נתחיל בגיוסים ונחזור בשעה ארבע.
כרמל שאמה-הכהן: אבל יש לנו מספיק על הראש.
יואל חסון: תראה, אבל בתנאי שאנחנו מצביעים ביחד על הדבר הזה.
יואל חסון: זה - - - שהסכמנו עליה, על מה - - -
כרמל שאמה-הכהן: אני לא אעשה לך את מה שאתה ניסית לעשות.
כרמל שאמה-הכהן: מה שנסכם, נהיה.
כרמל שאמה-הכהן: עכשיו אתם בכלל גיבורים.
יואל חסון: לא, זה לא העניין.
כרמל שאמה-הכהן: הוא רצה שאני אצביע איתו - -
עמיר פרץ: על?
כרמל שאמה-הכהן: - - על הרוויזיה.
כרמל שאמה-הכהן: לנעול את החוק.
יואל חסון: אני אגיד לך, כמו שאמרתי אתמול, תשמע: אמרת את הדברים מאוד ברור אתמול בפרוטוקול.
יואל חסון: אני לא רציתי - - -
עמיר פרץ: לפי הכללים זה נכון.
יואל חסון: נכון, מה לעשות?
כרמל שאמה-הכהן: הוא אומר לי: בוא נצביע.
כרמל שאמה-הכהן: נותן לי הרגשה, כאילו – בוא נצביע, נפתח את הסעיף.
כרמל שאמה-הכהן: אבל הידיים היו מתרוממות הפוך.
עמיר פרץ: בלי - - -
יואל חסון: ידעתי שאתה יודע.
יואל חסון: מה אתה חושב שאני חושב שאתה לא יודע.
כרמל שאמה-הכהן: נו, הלאה.
כרמל שאמה-הכהן: סלחתי.
יואל חסון: לא, איך לך מה לסלוח כי לא הייתה כוונת זדון.
יואל חסון: אני רוצה להגיד לך שאני אמרתי אתמול שהיה הכי קל, בגלל הסיבוך של הדבר הזה, להרוג את כל החוק.
יואל חסון: אני לא רציתי להרוג את החוק.
יואל חסון: אני נשארתי אתמול עד 20:00 בערב כדי לא להרוג את החוק, ולא הייתה הסכמה על הדבר הזה.
יואל חסון: היה פה ויכוח עם היועצת המשפטית ועם מנהלת הוועדה באותו עיקרון בדיוק, ועם חברים נוספים.
יואל חסון: אז לא רצינו להרוג.
יואל חסון: עכשיו, השאלה, אדוני היושב-ראש: נגיד שנסכים על מה שהיועצת המשפטית הציעה, מה אתה עושה עם מכתב השר?
יואל חסון: זו הסתייגות - - -
אתי בנדלר: זה נרשם כהסתייגות.
אתי בנדלר: מה זה.
כרמל שאמה-הכהן: אין הסתייגות של שר בקדנציה הזו, שעברה כנגד עמדת ועדת הכלכלה.
כרמל שאמה-הכהן: אז יהיה היום תקדים, אם יהיה.
כרמל שאמה-הכהן: תלך סטטיסטית.
יואל חסון: הוא גם כותב כאן דברים שבכלל, שהשר.
עמיר פרץ: אבל זו הסתייגות?
עמיר פרץ: הסתייגות אומרים לסעיף זה, לסעיף זה.
אתי בנדלר: לא, לא, לא, הם ביקשו - - -
עמיר פרץ: מה זו הסתייגות?
עמיר פרץ: זו הסתייגות למכתבים.
אתי בנדלר: לא, לא, זה בסדר.
חנה וינשטוק-טירי: אבל אין נוסח.
אתי בנדלר: זה בסדר גמור, אדוני.
חנה וינשטוק-טירי: אין נוסח.
חנה וינשטוק-טירי: אין נוסח שמונח היום בפני הוועדה.
יואל חסון: הוא מציע את הפשרה שאני חושב - - -
אתי בנדלר: אני עושה את שירותי הניסוח.
יואל חסון: היא מציעה את הניסוח של הפעם הקודמת, בלי התייחסות לנושא ההשבה בכלל.
ביתיה גוטל: בלי התייחסות לנושא ההשבה?
עמיר פרץ: זה פשוט מחזיר אותנו לבתי-המשפט, אבל מה זה משנה?
יואל חסון: כן, זה בחוזים.
אתי בנדלר: זה לאו דווקא, חבר הכנסת פרץ.
עמיר פרץ: יש הרבה שמתפרנסים מזה, מה.
אתי בנדלר: חבר הכנסת פרץ, לאו דווקא.
אתי בנדלר: - - - במסגרת הצעת החוק הנוספת, - - -, ובכנסת הבאה, כן.
אתי בנדלר: אבל יש - - -
קריאה: פתוח, פתוח.
קריאה: בטוח.
קריאה: לא יהיה - - -
רעות אושעיה: בדיוק מה - - -
קריאה: אף-אחד לא ימכור כל עוד אין לנו ודאות.
יואל חסון: תקריאי את הסעיף הזה.
קריאה: לא נמכור כל עוד אין לנו ודאות.
חגי דורון: מי יציע עסקה כזאת לצרכן, שהוא לא יודע מהי התוצאה - - -
יואל חסון: חבר'ה, זה או זה.
יואל חסון: או שתהיה פה עכשיו התייחסות להשבה, שבאמת אני לא יודע מה יהיה הסוף שלה.
חגי דורון: אז השבה צריכה להיות כמו שהייתה.
חגי דורון: כמו שקבעתם.
חגי דורון: קבעתם אתמול שאין השבה.
חגי דורון: אז היה לזה היגיון - - -
כרמל שאמה-הכהן: לא קבענו - - -
ביתיה גוטל: האם נקבע עוד קנס של 5,000 שקל?
אהוד פלג: זה ההיגיון הבריא שלך?
חגי דורון: כן, זה ההיגיון הבריא שלי.
אהוד פלג: כן?
חגי דורון: לי יש היגיון בריא - - - מה לעשות?
חגי דורון: יש עוד היגיון - - -.
חגי דורון: לא רק שלך.
חגי דורון: לא רק המועצה לצרכנות.
אהוד פלג: נראה אותך פועל עם ההיגיון הכלכלי הזה בתחומים אחרים.
חגי דורון: נראה אותך פועל בהיגיון הכלכלי.
חגי דורון: - - - משהו כלכלי?
חגי דורון: אתה יושב במועצה, מנהל - - - אתה - - - חברה?
חגי דורון: אתה מנהל משהו?
חגי דורון: אתה מנהל מלון?
חגי דורון: עסק קטן?
אהוד פלג: לא, אבל אני מגן על הגינות הצרכן ואתה לא.
חגי דורון: - - -
רעות אושעיה: אבל חוק שותק מפנה אותנו לחוק החוזים.
רעות אושעיה: מעבר לזה שהוא מפנה אותנו לחוק החוזים, יש הסדר - - -
יואל חסון: משפטנים גדולים יש פה בחדר הזה, אבל אף-אחד לא נתן פיתרון איך אפשר לא להתייחס בכלל לנושא העתיד.
רעות אושעיה: אבל העניין הוא שבחוק שותק, אנחנו צריכים לזכור שבהוראת המעבר - - -
כרמל שאמה-הכהן: חברים, אנחנו סיימנו את הדיון.
כרמל שאמה-הכהן: ועוד רגע אני מאמץ את הצעתו של המנוסה והוותיק ממני לפנות את האולם.
כרמל שאמה-הכהן: מעכשיו תנו לנו לנהל את העניינים.
כרמל שאמה-הכהן: מה הצעתכם, הסכמתכם?
עמיר פרץ: אני חושב שלפני שאנחנו נותנים הסכמה צריך לחפש דרך, איך הצעת החוק של יחידות הנופש - - -
כרמל שאמה-הכהן: אבל אנחנו חוזרים עכשיו.
כרמל שאמה-הכהן: זה ריקוד תימני נהיה.
כרמל שאמה-הכהן: דנו בזה, אין אפשרות.
כרמל שאמה-הכהן: יש שתי אפשרויות שהציגה היועצת המשפטית.
עמיר פרץ: לא, אין דבר כזה "אין אפשרות".
כרמל שאמה-הכהן: אין אפשרות יותר – אין זמן יותר לדון בזה ולחפש אפשרות.
כרמל שאמה-הכהן: יש כרגע או אפשרות - - -
אתי בנדלר: אדוני תמיד יכול לערער על החלטותיי בפני היועץ המשפטי של הכנסת, ואם היועץ המשפטי של הכנסת - - -
עמיר פרץ: אני לא, באמת.
עמיר פרץ: אני לא שם.
אתי בנדלר: אז אני הסברתי שאני עשיתי את מקסימום המחשבה היצירתית כדי לאפשר.
עמיר פרץ: אני לא נמצא, לא מערער על שום דבר.
לאה ורון: משום מה, - - - הפסיקות המקצועיות שלך.
עמיר פרץ: אני חושב שגררו אותנו למקומות: התחלנו עם מכוני הכושר, ונגררנו ליחידות הנופש קודם, נגררנו עכשיו ליחידות הנופש העתידיות – בכלל שכחנו איפה התחלנו.
עמיר פרץ: אנחנו היינו מכוני הכושר בכלל.
עמיר פרץ: זה לגרור אותנו למקומות, ובגלל טיעונים משפטיים.
עמיר פרץ: משפטנים זה יצירה, שמה שנקרא נותנת לנו כלים.
אתי בנדלר: אני לא הבאתי את זה.
אתי בנדלר: אדוני, חבר הכנסת פרץ, אני לא הבאתי לשולחן הוועדה את הנושא של יחידות הנופש.
אתי בנדלר: חבר הכנסת יואל חסון יודע בדיוק מה הייתה דעתי מלכתחילה על כך שהנושא הזה - - - בהצעת החוק.
לאה ורון: אבל אף-אחד לא בא אלייך בטענות.
אתי בנדלר: הוא אומר: המשפטנים, המשפטנים.
אתי בנדלר: זה לא, סליחה.
עמיר פרץ: לא, אני אומר שהמשפטנים צריכים לתת לנו פתרונות.
כרמל שאמה-הכהן: היא הציגה את ארסנל הפתרונות.
אתי בנדלר: אה.
עמיר פרץ: לא אמרתי חלילה.
עמיר פרץ: אני לא אומר דבר.
עמיר פרץ: ההיפך.
עמיר פרץ: השאלה היא אם אנחנו הולכים לוועדת הכנסת או למישהו שמחליט, אנחנו מודיעים שבגלל שזה עומד בפני עצמו זה נושא חדש, ולכן הולכים לוועדת הכנסת.
עמיר פרץ: וועדת הכנסת תחליט שזה לא נושא חדש, ואז זה יעמוד בפני עצמו.
לאה ורון: לא, לא, זה לא מנגנון - - -
עמיר פרץ: מה לא מנגנון?
כרמל שאמה-הכהן: מי שרוצה להציע נושא חדש, רוצה לתקוע את הצעת החוק.
כרמל שאמה-הכהן: ביום פיזור הכנסת לטעון נושא חדש, זה - - -
עמיר פרץ: אני לא רוצה לתקוע את ההצעה.
עמיר פרץ: אבל אתה לא יכול - - -
יואל חסון: הוא רוצה להיכנס לעתידי.
יואל חסון: צריך לפתור את זה.
עמיר פרץ: אני לא רוצה להכריע בעתידי, מה אני אגיד לך.
יואל חסון: בוא נחשוב על זה.
יואל חסון: אני לא רוצה להתעסק בזה בכלל.
כרמל שאמה-הכהן: תשמע, גם אני רוצה לפתור את הגרעין האירני במדיטציה – אין, לא הולך.
כרמל שאמה-הכהן: חברים, אם היה לנו מחר - - -
עמיר פרץ: אבל אתה לא יכול לאנוס אותנו, לעשות הצעת חוק לא ראויה.
עמיר פרץ: אני לא מבין - - -.
עמיר פרץ: לא ירדנו.
עמיר פרץ: אתה יודע, כל דיון אצלך – לזכותך ייאמר – שאתה יורד לפרטי פרטים, מזמין מומחים.
עמיר פרץ: פה אין לנו כלום.
עמיר פרץ: אין לנו מושג.
עמיר פרץ: אני רוצה שמשרד התיירות יגיד לנו מה התכניות העתידיות שלו ליחידות נופש.
עמיר פרץ: אולי הוא רוצה לסגור - - -
כרמל שאמה-הכהן: קודם-כל, שייבנה עוד מלון בישראל.
עמיר פרץ: אולי הוא רוצה לסגור את השוק הזה.
עמיר פרץ: אני רוצה לדעת הרבה דברים.
רעות אושעיה: אנחנו הולכים לבנות עוד בניין – אז, אולי.
רעות אושעיה: אם יהיו יחידות נופש.
אתי בנדלר: - - - שיושבת כאן, זה שני משרדים בנושא הזה.
אתי בנדלר: משרד התעשייה, המסחר והתעסוקה - - -
לאה ורון: ומשרד התיירות לא מוצא לנכון להגיע.
אתי בנדלר: משרד התעשייה, המסחר והתעסוקה, ומשרד המשפטים מייצגים את עמדת הממשלה בעניין.
עמיר פרץ: לא, בסדר.
עמיר פרץ: משרד התיירות לא - - -, לא סופרים אותם עכשיו - - - כי הם לא נמצאים בשיקולים שלנו.
עמיר פרץ: אבל כשמדברים על פיתוח של ענף נופש עתידי, הם הופכים מאוד משמעותיים.
עמיר פרץ: עד היום דיברנו על העבר, על לפתור בעיות סוציאליות – זו לא בעיה שלהם, של משרד התיירות.
עמיר פרץ: אבל כשמדברים על מעמדו של הענף בתוך שוק שלם, זו בעיה שלהם.
עמיר פרץ: לא צריך - - -
כרמל שאמה-הכהן: חברים, או שאנחנו מתקדמים או שנפסיק את הדיון, כי יש לכם פה רוב.
כרמל שאמה-הכהן: ואנחנו ניפגש ב-15:30.
כרמל שאמה-הכהן: אתם רוצים להתקדם עכשיו?
כרמל שאמה-הכהן: אני מבין שעכשיו יש לכם רוב, אי-אפשר להתקדם לשום כיוון.
כרמל שאמה-הכהן: אתם לא רוצים, לא את זה ולא את זה.
כרמל שאמה-הכהן: הציעה פה שתי אופציות.
כרמל שאמה-הכהן: אופציה אחת, אני חושב שהיא 90% הולכת לכיוון שלכם, מה שהיא הציעה.
כרמל שאמה-הכהן: האופציה שהיא הציעה זה 90% - - -
עמיר פרץ: טוב, בוא נתקרב.
עמיר פרץ: מ-15:30 שיעשו התייעצויות, בינתיים.
עמיר פרץ: בוא - - - 15:30.
יואל חסון: חבל, אבל.
יואל חסון: זה עלול לא - - -
עמיר פרץ: חבל על מה?
עמיר פרץ: אתה רוצה להסכים לזה, בבקשה.
עמיר פרץ: אני חושב שמה שהם טוענים – מי זה שם?
עמיר פרץ: איזה נציגים?
כרמל שאמה-הכהן: - - -, רגע, לא.
כרמל שאמה-הכהן: אבל - - -
יואל חסון: גם "קלאב-הוטל", וגם "פתאל".
עמיר פרץ: הבחור הזה, מה הוא?
שחר עקה: "פתאל", "פתאל", "פתאל".
כרמל שאמה-הכהן: סליחה, עזוב אותו.
כרמל שאמה-הכהן: שרק תהיה הבהרה, ולא תהיה אי הבנה: 15:30 זה משחק פתוח מחדש.
יואל חסון: מה פתוח?
כרמל שאמה-הכהן: אני הולך על ההשבה - - -
עמיר פרץ: אם אתה חושב שזה נכון, תעביר.
כרמל שאמה-הכהן: אני חושב שזה נכון, מאה אחוז.
עמיר פרץ: אז יאללה, למה - - -
כרמל שאמה-הכהן: רק כרגע אין לי רוב פה.
עמיר פרץ: תעשה את זה, מה הבעיה?
עמיר פרץ: אם זה נכון ולדעתך הענף לא ייהרס, אז יאללה, מה הבעיה?
כרמל שאמה-הכהן: אין לי ספק שהענף לא ייהרס.
ניצן חרותי: ברור שהוא לא ייהרס.
קריאה: כל מי שלא מנהל את הענף יודע שהוא לא ייהרס.
קריאה: מר חרותי יודע שהענף לא ייהרס.
קריאה: מר חרותי הוא היועץ של הוועדה.
שחר עקה: איך מממנים היום בנייה של בתי-מלון?
שחר עקה: תגידו לי, איזה בתי-מלון בנו בעשר השנים האחרונות באילת ובים המלח?
ביתיה גוטל: בירושלים בונים עכשיו בתי-מלון.
שחר עקה: אילת וים המלח.
רעות אושעיה: בירושלים נבנה אגף ליחידות נופש - - - האגף הזה נבנה - - - מיחידות נופש.
רעות אושעיה: אולי כדאי שתבדקו את הנתונים שלכם לפני שאתם זורקים.
כרמל שאמה-הכהן: אף-אחד לא מפריע לך - - -
קריאה: בירושלים מוכרים דירות יוקרה - - -
יואל חסון: - - - חמש דקות התייעצות.
עמיר פרץ: חמש דקות.
קריאה: הענף לא ייהרס, פשוט לא יהיו עסקאות.
רעות אושעיה: נעביר לכם.
רעות אושעיה: אין שום בעיה.
קריאה: לבעלי היה - - -.
קריאה: כמה בתי-מלון בנו אז בגלל השיטה?
יואל חסון: אולי זאת הבעיה?
שחר עקה: בנו ועוד איך בנו: "ישרוטל" בנו, "פלאז'ה" בנו, "הרודס" בנו.
שחר עקה: ועוד איך בנו.
יואל חסון: לא, לא צריך - - - יש לנו ועדות - - -, ארוחת צהריים.
יואל חסון: מספיק חמש דקות.
כרמל שאמה-הכהן: חמש דקות.
כרמל שאמה-הכהן: טוב, חמש דקות הפסקה.
עמיר פרץ: חמש דקות הפסקה.
לאה ורון: כלומר, הישיבה תתחדש - - -
עמיר פרץ: בעוד חמש דקות.
יואל חסון: אנחנו מוכנים להצעה של היועצת המשפטית, של הנוסח של אתמול, ללא התייחסות לנושא ההשבה בכלל.
כרמל שאמה-הכהן: מי בעד פתיחת הנושא מחדש?
עמיר פרץ: רביזיה.
יואל חסון: רביזיה עכשיו שהוא - - -
עמיר פרץ: הצבעה בעד פתיחת הנושא מחדש – 4 נגד – אין נמנעים – אין ההצעה לפתוח את הנושא מחדש נתקבלה.
כרמל שאמה-הכהן: נפתח.
כרמל שאמה-הכהן: תציגי נוסח, בבקשה.
אתי בנדלר: כמובן לא נוסח אלא עקרונות בלבד.
יואל חסון: לא, מה שאתמול.
אתי בנדלר: ותשלימי.
אתי בנדלר: קודם-כל, את מה שיהיה בסעיף הכללי אמרתי כבר.
אתי בנדלר: התוספת הרביעית - - -
עמיר פרץ: הרביעית תהיה רק בסעיף המסוים.
יואל חסון: רק על הסעיף של אתמול.
עמיר פרץ: לא צריך לפתוח אותו.
עמיר פרץ: מה שניסחתם אתמול, נוסח.
אתי בנדלר: התוספת הרביעית, שכמובן לא מנוסחת לי, תהיה: כשרות עסקה לרכישת יחידות נופש.
אתי בנדלר: הודעה על הביטול תימסר בכתב, ותיכנס לתוקפה בתום שנתיים מהשנה שבה נמסרה הודעת הביטול, וזהו.
אתי בנדלר: נדמה לי שזה כל - - -
אתי בנדלר: היה עוד משהו?
אתי בנדלר: רגע, תזכיר לי עוד משהו.
יואל חסון: אני אגיד לך מה שאמרנו בפעם הקודמת – - - - מה שכתבת בדיוק – אני רוצה להקריא את מה שהסכמנו אתמול, בסדר?
חנה וינשטוק-טירי: בתום שנתיים מהשנה שנמסרה - - -
יואל חסון: עורכת-הדין בנדלר, אני יכול להקריא את מה שהסכמנו אתמול?
אתי בנדלר: זה בדיוק מה שאני אמרתי.
אתי בנדלר: אין שום דבר נוסף.
אתי בנדלר: אתה פשוט ניסחת את זה, וזה לא ניסוח משפטי.
אתי בנדלר: אנחנו מדברים - - - הזה; לא על מתי.
עמיר פרץ: טוב, הלאה.
עמיר פרץ: בסדר, בסדר.
עמיר פרץ: זהו, את צודקת.
עמיר פרץ: בואו, בלי השבה וגמרנו.
עמיר פרץ: תורידי את ההשבה.
אתי בנדלר: לא - - -
יואל חסון: אין התייחסות לעניין הזה.
עמיר פרץ: לא מתייחסים לזה.
אתי בנדלר: אין פשוט התייחסות להשבה.
כרמל שאמה-הכהן: סוכם מה שהציגה היועצת המשפטית.
עמיר פרץ: גמרנו.
כרמל שאמה-הכהן: מי בעד העקרונות, כפי שהוצגו על-ידי היועצת המשפטית?
כרמל שאמה-הכהן: הצבעה בעד העקרונות – 4 נגד – אין נמנעים – אין ההצעה לקבל את העקרונות נתקבלה.
כרמל שאמה-הכהן: החוק יוכן על-ידי היועצת המשפטית לקריאה שנייה ושלישית.
עמיר פרץ: כמובן שאת עושה הבחנה בין הישן לזה.
עמיר פרץ: בין הקודמים לחדשים.
עמיר פרץ: זאת אומרת, כל מה - - - קודמים, זה נשאר מפורש.
קריאה: זה רק עתיד, מה - - -
עמיר פרץ: שם אין זכות השבה, נכון?
אתי בנדלר: עכשיו אני יכולה לכלול הוראת מעבר ולכתוב.
לאה ורון: - - - בין התקשרויות חדשות.
עמיר פרץ: ההתקשרויות הקודמות שפתחנו אותן, שם אין זכות השבה.
יואל חסון: אין השבה.
יואל חסון: דיברו על זה.
יואל חסון: זה כבר הוסכם - - -
ניצן חרותי: סליחה, אני יכול לדבר לגבי הנושא של קנס היציאה.
כרמל שאמה-הכהן: אבל אין.
כרמל שאמה-הכהן: זה נגמר.
אמיר שפיצר: לא, אבל זה לא סוכם.
ניצן חרותי: זה לא סוכם.
כרמל שאמה-הכהן: הוצבע.
כרמל שאמה-הכהן: הוצבע, תאמין לי.
אמיר שפיצר: אחרי ההצבעה זה - - -
יואל חסון: ננעלה הישיבה, אדוני?
יואל חסון: ננעלה הישיבה?
ניצן חרותי: אבל הדבר הזה לא נגמר.
כרמל שאמה-הכהן: נגמר, תאמין לי.
כרמל שאמה-הכהן: תחזור לפרוטוקול, הוצבע.
כרמל שאמה-הכהן: יש פה צוות.
יואל חסון: הכול הוצבע.
יואל חסון: הכול נגמר.
כרמל שאמה-הכהן: הכול הוצבע.
כרמל שאמה-הכהן: אין דבר כזה לא נגמר.
ניצן חרותי: טוב.
כרמל שאמה-הכהן: אפילו היה ויכוח על זה.
ניצן חרותי: אז זה נושא שאנחנו בהחלט - - -
כרמל שאמה-הכהן: אין לי חילוקי דעות איתך.
ניצן חרותי: זה חוק נכה מאוד.
חנה וינשטוק-טירי: מה לגבי פטירת הצרכן?
חנה וינשטוק-טירי: אנחנו לא קבענו, בסופו של דבר, הוראה בנוגע לפטירת הצרכן.
חנה וינשטוק-טירי: הוראה לגבי פטירת הצרכן.
חנה וינשטוק-טירי: מה קורה כשצרכן – הרי היום - - -.
חנה וינשטוק-טירי: לא כללנו את זה, בסופו של דבר.
חנה וינשטוק-טירי: דיברנו - - -
אתי בנדלר: כל המקרים הסוציאליים - - - לא, אין התנגדות - - -
ניצן חרותי: זה חוק נכה, אנחנו נתנגד לו.
ניצן חרותי: בבקשה?
קריאה: תתנגד אחרי שהסכמתם?
קריאה: יותר טוב שלא יהיה בכלל.
קריאה: אז אל תעשה.
קריאה: אתה יכול להתנגד במליאה.
ניצן חרותי: אני אתנגד, אל תדאג.
קריאה: תתנגד.
ניצן חרותי: אנחנו לא גמרנו.
ניצן חרותי: יש עוד - - - בסדר.
יואל חסון: יש הסכם חד-צדדי.
יואל חסון: אני פותח את הישיבה עוד פעם, ואני אתייחס לזה.
אמיר שפיצר: תשמע, המקרים הסוציאליים מוסמסו לגמרי אתמול.
אמיר שפיצר: היה איזשהו עניין שמישהו - - -
יואל חסון: יש הסכם.
הילה דוידוביץ-בלומנטל: אף-אחד לא ראה את הנייר הזה.
יואל חסון: אתה פותח את הישיבה שאני אוכל להגיד, שיהיה גם פרוטוקול?
כרמל שאמה-הכהן: לֶמָה?
יואל חסון: על הסוציאלי.
יואל חסון: סגרו את הישיבה, לא?
כרמל שאמה-הכהן: יש פרוטוקול?
יעקב סימן טוב: יש, יש.
יואל חסון: אז תראה, לגבי הסוציאלי: הסכמנו אתמול שהסוציאלי, לצערי, לא יכול להיכנס לתוך החקיקה, בטח לא נספיק בסדר היום שיש לנו.
יואל חסון: יש לי נייר – התקדמנו, אגב, מאז.
יואל חסון: התקדמנו מאז.
יואל חסון: הנציגים של - - -
חגי דורון: שלחנו נייר מתוקן הבוקר.
יואל חסון: שלחתם נייר מתוקן.
יואל חסון: אגב, אני עוד לא קיבלתי אותו.
יואל חסון: אמרו לי ששלחו לי.
יואל חסון: אני לא ראיתי שום נייר, עדיין.
חגי דורון: בהתאם לעקרונות שדיברנו אתמול וסיכמנו.
יואל חסון: אבל הייתה תוספת במספרים, כי אנחנו דרשנו.
לאה ורון: - - - הבטיח שהוא יעביר מסמך כתוב לוועדה, על-מנת שאני אוכל להפיץ אותו, הן לחברי הכנסת והן באתר הוועדה.
חגי דורון: העברנו.
לאה ורון: המסמך עבר?
חגי דורון: עבר.
חנה וינשטוק-טירי: אנחנו לא קיבלנו.
חנה וינשטוק-טירי: לא ראינו את זה.
לאה ורון: לאן הוא עבר?
לאה ורון: כי אנחנו לא קיבלנו אותו.
לאה ורון: גם לכם אני הבטחתי שאני אעביר.
חגי דורון: אז נעביר לוועדה.
חנה וינשטוק-טירי: לא קיבלנו את זה.
חגי דורון: אין בעיה.
חגי דורון: אנחנו מוכנים שהוא יפורסם באינטרנט.
לאה ורון: אבל אנחנו לא קיבלנו אותו.
יואל חסון: הם לא קיבלו.
חגי דורון: אז נעביר לכם.
לאה ורון: הסיכום היה עד השעה 12:00, שאנחנו נקבל אותו.
חגי דורון: אז נעביר אותו.
יואל חסון: אני מבקש שזה יגיע אליהם היום, בסדר?
חגי דורון: נעביר כבר.
יואל חסון: וגם אליי זה לא הגיע.
לאה ורון: אם יש לך עותק, תן לי אותו.
חגי דורון: לא, אין לי פה - - -
לאה ורון: אז למי יש בסוף עותק של המסמך - - -?
ניצן חרותי: - - -
חנה וינשטוק-טירי: רגע, אבל מה לגבי הפטירה?
חנה וינשטוק-טירי: אפשר אולי להשאיר איזה סעיף הסמכה.
ביתיה גוטל: אתם קובעים הודעה - - - בעוד שנתיים.
ביתיה גוטל: אני רק רוצה לבקש שייכתב: תקופה שלא תעלה על שנתיים.
ביתיה גוטל: כי אם חברה שחותמת חוזה מבקשת לעשות את זה רק שנה, אל תכריחו אותה לעשות את זה שנתיים.
חגי דורון: תמיד היא יכולה להתנות לטובת הצרכן בחוק הגנת הצרכן.
חגי דורון: זה עיקרון על.
חגי דורון: לא צריך להגיד אותו בכלל.
קריאה: תעלה על, אבל.
ביתיה גוטל: שלא תעלה על.
חנה וינשטוק-טירי: זה עניין של ניסוח.
קריאה: הניסוח, ניסוח.
חגי דורון: תמיד היא יכולה להתנות לטובת הצרכן.
אתי בנדלר: שלא יעלה על שנתיים?
כרמל שאמה-הכהן: מה הבעיה.
יואל חסון: מה זה אומר שזה לא יעלה על שנתיים?